Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита, Арифе Адеми со службена легитимација број 0012 и Томислав Цветковски со сериски број на лиценца 49181002, изврши редовен инспекциски надзор над субјектот на инспекциски надзор во ЈУ Меѓуопштински центар за социјална работа Тетово, со седиште на ул.,,121“, број 2 Тетово застапуван од Директорот Дарко Обадиќ и со Записник ИП1 број 16-318 од 12.07.2022 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021 и 99/2022) го донесе следното

**Р Е Ш Е Н И Е**

Се наредува на Дарко Обадиќ, Директор на ЈУ Меѓуопштински центар за социјална работа Тетово (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита („Службен весник на РСМ,, број 104/2019, 146/2019, 275/2019, 302/2020,311/2020, 163/2021, 294/2021 и 99/2022), Законот за правда за децата („Службен весник на РМ број 148/2013 и „Службен весник на РСМ,, број 152/2019, 275/2019), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1.Центарот, секое примено писмено известување за деца во ризик да го регистрира во регистар за примени известувања за деца во ризик согласно член 24 став 6 од Законот за правда на децата и член 2 став 1 и член 5 од Правилникот за формата и содржината и начинот на водење на регистарот за примени известувања за деца и малолетници во ризик (,,Службен весник на Република Македoнија,,, број 136/2008).

**Рокот за извршување на изречената инспекциска мерка изнесува по приемот на решението и постојано**

2.Центарот за примените на мерките на помош и заштита да води интерна евиденција и на секои три месеци да доставува податоци за применетите мерки на помош и заштита до Министерството за труд и социјална политика каде што се води Регистарот за примена на мерките на помош и заштита согласно член 31 став 1 од Законот за правда за децата и член 6 од Правилникот за формата и содржината и начинот на водење на регистарот за примена на мерки за помош и заштита на деца и малолетници во ризик (,,Службен весник на Република Македонија,, број 136/2008).

**Рокот за извршување на изречената инспекциска мерка изнесува 30 дена по приемот на решението и постојано**

3.Центарот стручната документација за дете во ризик кое со закон е предвидено како кривично дело да ја изготвува целосно и истата да е потпишана од стручното лице/стручниот тим кој ја изготвува, со датум на изготвување и архивски заверена согласно член 281 став 1 од Законот за социјалната заштита и член 28 од Правилникот за начинот на водење и содржина на евиденцијата за корисниците на правата од социјална заштита и документацијата за стручната работа (Службен весник на Република Македонија,, број 171/2011)

**Рокот за извршување на изречената инспекциска мерка изнесува по приемот на решението и постојано**

4.Центарот,односно стручниот тим, најдолго во рок од десет дена по донесувањето на планот со мерки и активности за индивидуална работа со детето и родителот односно старателот, да разговара по вторпат со родителите, односно старателот со кои живее детето во ризик со цел непосредно да се увери дали тие можат да водат грижа за детето и дали можат да бидат отстранети причините за неговото однесување и состојбата на ризик и да ги предупредува родителите односно старателите за натамошните последици од несоработувањето со центарот во спроведувањето на мерките на помош и заштита, односно да се состанува со родителите или старателите најмалку еднаш месечно, согласно член 28 став 1 и 2 од Законот за правда за децата.

**Рокот за извршување на изречената инспекциска мерка изнесува по приемот на решението и постојано**

5.Центарот да примени мерки на помош и заштита за детето Н.Н. дете во ризик каде состојбата на ризик се одразува врз развојот на личноста на детето и неговото правилно воспитување, социјална, здравствена и од областа на образованието согласно член 22 и член 23 од Законот за правда за децата.

**Рокот за извршување на изречената инспекциска мерка изнесува 10 дена по приемот на решението и постојано**

6.Центарот, да изврши усогласување со законските одредби во поглед на името на планот за работа со корисникот и наместо план за индивидуална работа со корисникот на социјални услуги, да изготвува план со мерки и активности за индивидуална работа со детето и родителот или родителите, односно старателот или старателите, согласно член 27 од Законот за правда за децата

**Рокот за извршување на изречената инспекциска мерка изнесува по приемот на решението и постојано**

7.Во разговорот и работата со детето во ризик и родителот или родителите, односно старателот или старателите, да учествува дипломиран правник како составен дел од стручниот тим, согласно член 25 став 2 од Законот за правда за децата

**Рокот за извршување на изречената инспекциска мерка изнесува по приемот на решението и постојано**

8. Центарот во рок не подолг од 15 дена од приемот на известувањето или друго сознание, а во случаите кога постои загрозеност на личноста, правата и интересите на детето не подолго од 36 часа писмено да ги повикува на разговор децата во ризик, нивните родители, односно старателот и со тоа да обезбедува доказ дека покренува постапка од доверлив карактер за утврдување на фактичките околности на конкретниот настан или состојба на ризик, согласно член 25 став 1 од Закон за правда на децата

**Рокот за извршување на изречената инспекциска мерка изнесува по приемот на решението и постојано**

9. Центарот по барање од јавниот обвинител за дејствие што со закон е предвидено како кривично дело сторено од дете над 14 години, за кое е утврдена парична казна или казна затвор до три години, да доставува извештај во кој покрај другите околности што се однесуваат на личноста на детето и неговото однесување да содржи мислење и предлог на Центарот во однос на донесување на одлуката од надлежниот јавен обвинител, наместо доставување на наод и мислење на стручен тим согласно член 75 став 2 и 4 од Законот правда за децата

**Рокот за извршување на изречената инспекциска мерка изнесува по приемот на решението и постојано**

10.Центарот, во постапката со дете сторител на дејствија што со закон се предвидени како кривични дела, до надлежниот суд да доставува извештај со мислење за санкцијата што треба да му се изрече на детето, наместо доставување на наод и мислење на стручен тим, согласно член 113 став 2 од Законот за правда на децата.

**Рокот за извршување на изречената инспекциска мерка изнесува по приемот на решението и постојано**

12.Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Арифе Адеми со службена легитимација број 0012 и Томислав Цветковски со , со сериски број на лиценца 49181002 изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Тетово, застапувано од Директорот Дарко Обадиќ и состави Записник бр.16-318 од 12.07.2022 година, во кој се констатирани недостатоци и неправилности во постапката за заштита на децата во ризик и децата сторители на кривични дела и прекршоци.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-318 од 12.07.2022 година

Инспектори за социјална заштита:

Arife Ademi

Томислав Цветковски